Офелияс Дрийм
Офелияс Дрийм е германска неокласическа готик група. Проектът е замислен през 1995 от Диетмар Грьолих (авиоинженер по професия), който започва да записва собствени класически мотиви само с пианото и компютъра си. През 1997 към него се присъединява оперната певица Юлия Тиедйе, с която записват първият им албум - „All Beauty Is Sad“. Създателят на групата Диетмар Грьолих определя нейното изпълнение на „Mystère“ като най-добрия по отношение на вокалите запис на Офелияс Дрийм.

През 1998 Юлия Тиедйе напуска, и Грьолих усилено търси нова вокалистка за предстоящото му участие на фестивала Wave Gotik Treffen. Така той открива Сузане Щиерле. С нея през 2000 записват интерпретация върху Стабат матер на Джовани Батиста Перголези, като наблягат на най-емоционалните моменти от творбата.

Непосредствено след излизането на албума Щиерле е сменена от Юдит Хауг, чиято дейност, въпреки многото си творчески обещания, се изчерпва със заснемането на обложката на Стабат матер. В крайна сметка, Сузане Щиерле пак се връща към Офелияс Дрийм, като и до днес тя е вокалистка да дуото. С нея през 2004 издават албума „Not A Second Time“.

Състав

Настоящи членове 
 Диетмар Грьолих – композиции и аранжименти
 Сузане Щиерле – вокали

Предишни членове 
 Юлия Тиедйе - мецо-сопрано
 Юдит Хауг – вокали (няма издадени песни с нейно участие)

Участници 
 Алмут Ритер - цигулка в „Not A Second Time“
 Рейчъл Търнър Хаук - виолончело в „Not A Second Time“
 Инго Шауб - баритон в „Not A Second Time“

Дискография 
 All Beauty is Sad (1997)
 Stabat mater (2000)
 All Beauty is Sad (2002), специално издание
 Not A Second Time (2004)

Външни препратки 
 Официален сайт на Офелияс Дрийм

Германски музикални групи